Lauren Hemp

Lauren May Hemp adolah saurang pasipakbola wanita nan kini bamain untuak Manchester City W.F.C jo tim sipak bola nasional wanita Inggirih. Inyo marupoan pamain panyerang muko bagi tim Manchester City W.F.C. Pado September 2017, inyo dinobatkan sabagai Pamain Mudo Inggirih  jo dimusim barikuiknyo inyo mandapek panghargaan  Pamain Mudo Wanita PFA  pado April 2018.

 Kahidupan awal 
Hemp lahia di North Walsham, nan alah tertarik jo sipakbola samanjak ketek. Inyo mamulai bamain sipakbola basamo tim lokal North Walsham Youth F.C. Hemp mulai bamain di tim profesional pado taun 2008 nan bagabuang jo Norwich City hinggo taun 2016 sabalun pindah tim.

 Karier tim 

 Bristol City 
Pado taun 2016 satalah kalua dari Norwich City Hemp bagabuang jo Bristol City. Pado 10 September 2016, inyo malakukan panampilan patamonyo jo tim senior sarato mangalahan Watford jo skor 4 - 1. Pado 19 Maret 2019, Hemp malakukan panampilan patamonyo untuak Bristol City pado ajang Piala FA Wanita sarato bahasil mancetak duo gol malawan Millwall Lionesses jo skor akhia 5-0. Inyo manyalasaian musim 2017–18, jo 9 gol dalam 24 panampilan patandiangan di sadoalah kompetisi. Pado tangga 31 Mei 2018, Hemp kalua dari tim jo manandotangani kontrak jo Manchester City W.F.C.

 Manchester City W.F.C 
Hemp bagabuang jo Manchester City W.F.C pado taun 2018 sarato mancetak gol patamonyo untuak tim, katiko malawan Aston Villa jo skor akhia 4-0 sarato mambantu tim mangalahan Tottenham Hotspur jo skor 3-0. Inyo juo maambiak bagian pado final Kejuaraan klub antar benua malawan Arsenal L.F.C sarato lansuang dipanggia dek tim nasional senior untuak bagabuang dalam ajang kejuaraan di Amerika. Pado final Piala FA Wanita, inyo mancetak gol panentu kamenangan jo mambaok tim nyo manjuarai kompetisi tasabuik.

 Karier internasional 
Pado Februari 2015, Hemp dipanggia untuak patamo kali untuak masuak tim nasional pado tingkatan umua dibawah 15 taun. Pado Mei 2017, inyo manjadi kapten Inggirih pado Kejuaraan Wanita UEFA dibawah umua 17 taun jo mancetak gol kamanangan taadok Irlandia jo skor akhia 5-0. ampek bulan sasudah itu, inyo dinobatkan sabagai Pamain Mudo nan terbaik Vauxhall Inggirih. Pado taun barikuiknyo, inyo bahasil mambaok Inggirih pado tingkek di bawah umua 20 tahun manempati posisi katigo pado Piala Dunia Wanita U-20 FIFA 2018. Hemp mambuek panampilan patamo nyo bagi tim nasional senior pado 8 Oktober 2019 sarato mamenangkan patandiangan ateh Portugal jo skor akhia 1-0 pado patandiangan persahabatan.

 Rujuakan